 Àwa la pa ọdọmọdé olówó OOU àti olólùfẹ rẹ Muritala Babatunde àti Taiwo Rasak ní wọn jọ pa àwọn olólùfẹ nàá ni Oriade Adebisi, ọmọ ọdún méjìlélógún kan tó jẹ ọmọ fásiti Olabisi Onabanjo tó wà ní Osu, Ipínlẹ Ogun ń lọ kí ọrẹ rẹ ní Oru-Ijebu pẹlu olólùfẹ rẹ Julian Imaga, nigba tí àwọn mẹéjééji di àwáti. Fún bí ọsẹ méji ni àwọn ọlọpàá fi ń wá Adebisi ati Julian to jẹ ọmọ ọdún méjìdínlógún. Ṣugbọn lẹhin ìwádìí oríṣiríṣi tí ẹka iléeṣẹ ọlọpàá tí a mọ sí IRT ṣe, wọn rí òkú àwọn méjéèji nínú igbó kan ni Oru-Ijẹbu. Ní kété lẹyin ti ọlọpaa rii pe ololufẹ mejeeji ti re ọrun àrèmábọ ni ìwádìí fojú àwọn méji tí wọn ní o pa àwọn olólùfẹ mejéèji han, tí ẹka IRT si gbé wọn lẹyẹ o sọka. Olórí IRT fi atẹjade sita ní ọjọ Abamẹta, ti wọn fi kede awọn oniṣẹ ibi to pa ololufẹ mejeeji. Wọn ni Muritala Babatunde, to jẹ ẹni ọdún mọkàndínlọgbọn ni olórí ẹgbẹ òkùnkùn tí a mọ sí Black Axe Confraternity ló ṣe ikú pa wọn. Bakan naa ni wọn kede afurasí ọmọ ọdúin méjìdínlógun kan, Taiwo Rasak pe oun ní wọn jọ pa awọn ololufẹ naa. Muritala Babatunde sọ fún àwọn ọlọpàá pé inú bí òun sí Adebisi nítorí kò ka òun sí gẹgẹ bíi ọkan gbòógi nínú ẹgbẹ okùnkùn ní agbègbè náà. Ó tún sọ pe Adebisi máa ń fún ẹgbẹ kan tó jẹ ọtá ti òun ní owó déédéé. Adebisi àti Julian di àwáti lọjọ kéjìdínlọgbọn oṣu karùń ùn, ọdun 2018. Ìwádìí ọlọpàá fi hàn pé lọjọ kéjìdínlọgbọn, oṣu karùń ùn tí Adebisi àti Julian dàwáti, ni àwọn onisẹ ibi mẹta ọhun yọ ìbọn sí wọn bí wọn ṣe kọrí sí ìyànà Oru, ti wọn si fi ipá gbé wọn lọ inú igbó. Ẹyin ilé kan tí won kò tíì pari ni wọn pa wọn sí. Awọn afurasí náà ní póńpó àti ìbọn ni àwọn fi pa wọn. Wọn ní kí ọjọ náà tó dé, àwọn ti n ṣọ ìrìn Adebísí. Àwọn ikọ IRT nínú igbó tí wọn ti bá òkú àwọn olólùfẹ náà A gbọ pé àwọn ọlọpàá ri ọkọ Crosstour olóògbé náà, bàtà rẹ àti fónù rẹ gbà lọwọ àwọn afurasí nàá. Wán sì tún bá ibọn tí wọn fi ń ṣọsẹ lọwọ wọn. Wọn ti gbé òkú àwọn méjéèjì lọ mọṣúárì jẹnẹrà tó wá ní Ìjẹbú. Àwọn iròyin tì ẹ leè ní ìfẹ síí: SARS ti bẹrẹ ìgbésẹ láti yọ àwọn ọbàyéjẹ kúro : Olólùfẹ méjì jọ gba ọrun lọ lọjọ kan náà nílé ìwé OOU. 